SAWAD บวก 4% ลุ้นกำไรปี 65 แตะ 4.28 พันล้าน โบรกชูเป้า 62 บ.
SAWAD บวก 4% ลุ้นกำไรปี 65 แตะ 4.28 พันล้านบาท รับสินเชื่อขยายตัว โบรกแนะนำ “ซื้อ” ราคาเป้าหมาย 62 บ.
SAWAD บวก 4% ลุ้นกำไรปี 65 แตะ 4.28 พันล้านบาท รับสินเชื่อขยายตัว โบรกแนะนำ “ซื้อ” ราคาเป้าหมาย 62 บ.
9 ม.ค. 2566

ผู้สื่อข่าวรายงานว่า วันนี้ (9 ม.ค. 66)  ราคาหุ้น บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ณ เวลา 10:20 น. อยู่ที่ระดับ 50 บาท  บวก 2 บาท หรือเพิ่มขึ้น 4.17% สูงสุดที่ระดับ 50.25 บาท ต่ำสุดที่ระดับ 48.75 บาท ด้วยมูลค่าการซื้อขาย 262.36 ล้านบาท

บริษัท หลักทรัพย์ เอเอสแอล จำกัด ระบุในบทวิเคราะห์วันนี้ (9 ม.ค.66) ประเมินกำไรสุทธิอยู่ที่ 4.28 พันล้านบาท แต่หลังจากการปรับโครงสร้างองค์กรจากการรวมกันของ BFIT และ SCAP จะเป็นปัจจัยหนุนให้ขยายสินเชื่อตามเป้า และ NPL ยังอยู่ในเป้า 3-4% อีกทั้งประมาณการกำไรสุทธิในปี 66 อยู่ที่ 5.1 พันล้านบาท เพิ่มขึ้น 19.3% จากงวดเดียวกันของปีก่อน โดยยังคงแนะนำ “ซื้อ” ที่ราคาเป้าหมาย 62.00 บาท